Placa din bronz in memoria eroilor, trimisa de Donald Trump la Timisoara, la implinirea a 30 de la Revolutie

TIMISOARA. Noul ambasador al Statelor Unite ale Americii la Bucuresti ajunge la Timisoara, la finalul acestei saptamani, pentru a dezveli o placa din bronz, trimisa chiar de presedintele Donald Trump, în memoria eroilor Revolutiei.

CITESTE SI: Ziua in care curajul nebun al unor tineri a pornit Revolutia Romana, la Timisoara. 16 Decembrie 1989

CITESTE SI: Revolutionar din Timisoara: Am venit sa bat obrazul Armatei Romane, pentru ca a tras in poporul roman acum 30 de ani

Aceasta va fi asezata pe cladirea ce va adaposti viitorul Muzeu al Revolutiei.

”Primim de la Casa Alba un cadou, o placa de bronz care va fi montata pe cladirea viitorului sediu al Muzeului National al Revolutiei Romane din Decembrie 1989. Placa este donata de insusi presedintele Statelor Unite ale Americii, Donald Trump”, a spus primarul Nicolae Robu.

Pe placa va sta scris ”Aceasta placa este dedicata in memoria eterna a eroilor din Timisoara si martirilor care au pierit in urma cu treizeci de ani, luptand pentru libertate, democratie si drepturile omului, in Decembrie 1989.

Domnul sa-i binecuvanteze pe acestia si pe poporul roman.

Donald J. Trump”

Placa memoriala va fi dezvelita in prezenta noului ambasador al SUA la Bucuresti, Adrian Zuckerman, vineri, 20 Decembrie, in prima sa vizita la Timisoara de la preluarea mandatului.

Sursa foto: Timesofisrael.com